CELEX: 32007D0442
Language: hu
Date: 2007-06-21 00:00:00
Title: 2007/442/EK: A Bizottság határozata ( 2007. június 21. ) az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az e hatóanyagokat tartalmazó növényvédő szerek engedélyének visszavonásáról (az értesítés a C(2007) 2576. számú dokumentummal történt) (EGT-vonatkozású szöveg)

28.6.2007   
            
            
               HU
            
            
               Az Európai Unió Hivatalos Lapja
            
            
               L 166/16
            
         A BIZOTTSÁG HATÁROZATA
   (2007. június 21.)
   az egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az e hatóanyagokat tartalmazó növényvédő szerek engedélyének visszavonásáról
   (az értesítés a C(2007) 2576. számú dokumentummal történt)
   (EGT-vonatkozású szöveg)
   (2007/442/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 8. cikke (2) bekezdésének negyedik albekezdésére,
   mivel:
   
               (1)
            
            
               A 91/414/EGK irányelv 8. cikkének (2) bekezdése előírja, hogy a tagállamok az irányelvről szóló értesítést követő 12 éves időszakon belül engedélyezhetik az irányelv I. mellékletében nem szereplő olyan hatóanyagokat tartalmazó növényvédő szerek forgalomba hozatalát, amelyek az irányelvről szóló értesítés időpontja után két évvel már forgalomban voltak, miközben e hatóanyagokat munkaprogram keretében fokozatosan megvizsgálják.
            
         
               (2)
            
            
               Az 1112/2002/EK (2) és a 2229/2004/EK (3) bizottsági rendelet megállapítja a 91/414/EGK irányelv 8. cikkének (2) bekezdésében említett munkaprogram negyedik szakaszának végrehajtására vonatkozó részletes szabályokat.
            
         
               (3)
            
            
               A 2229/2004/EK rendelet lehetővé teszi a Cseh Köztársaság, Ciprus, Észtország, Lettország, Litvánia, Magyarország, Málta, Lengyelország, Szlovákia és Szlovénia gyártói számára, hogy részt vegyenek a munkaprogram negyedik szakaszában, illetve megszervezi a 2004. április 30-án az ezekben az új tagállamokban forgalomban lévő és a munkaprogramba fel nem vett hatóanyagok felülvizsgálatát.
            
         
               (4)
            
            
               Egyes hatóanyagokra vonatkozóan egyetlen gyártó sem tett bejelentést a 2229/2004/EK rendelet 4. cikke (1) bekezdésének értelmében. Amikor a Bizottság 2005. november 18-án erről tájékoztatta a tagállamokat, egyik új tagállam sem fejezte ki érdeklődését a határidőn belül.
            
         
               (5)
            
            
               Egyes más hatóanyagok vonatkozásában valamennyi bejelentő véget vetett a munkaprogramban történő részvételének. A Bizottság erről 2006. április 4-én tájékoztatta a tagállamokat. A tagállamok csupán három esetben döntöttek úgy, hogy a 2229/2004/EK rendelet 14. cikke (3) bekezdésének értelmében bejelentőként lépnek fel a munkaprogramban való részvétel folytatása érdekében.
            
         
               (6)
            
            
               Egyes hatóanyagokat illetően hiányos dossziék kerültek benyújtásra, és egyetlen tagállam sem kívánt bejelentőként fellépni.
            
         
               (7)
            
            
               Következésképpen a (4), (5) és (6) preambulumbekezdésben említett hatóanyagok nem vehetők fel a 91/414/EGK irányelv I. mellékletébe, és a tagállamoknak vissza kell vonniuk az e hatóanyagokat tartalmazó összes növényvédő szer engedélyét.
            
         
               (8)
            
            
               A Bizottság a tagállamok szakértőivel együtt tájékoztatást kapott e hatóanyagok egy részére vonatkozóan, és értékelte azt, ami az érintett hatóanyagok további használatának szükségességére mutatott rá. A jelen körülmények között tehát az egyes alapvető – és hatékony alternatívával nem helyettesíthető – alkalmazások vonatkozásában indokolt az engedélyek visszavonásának időtartamát meghosszabbítani, miközben az esetleges kockázatok minimálisra csökkentésének érdekében szigorú feltételekről kell gondoskodni.
            
         
               (9)
            
            
               Azon hatóanyagok esetében, amelyek tekintetében az ilyen anyagokat tartalmazó növényvédő szerek visszavonására vonatkozó előzetes értesítési idő rövid, ésszerű a meglévő készletek megsemmisítésére, tárolására, forgalomba hozatalára és felhasználására egy legfeljebb tizenkét hónapos türelmi időt előírni abból a célból, hogy a meglévő készletek felhasználására még legfeljebb egy további vegetációs időszak során lehetőség legyen. Ha az előzetes értesítési idő hosszabb, akkor ez az időszak lerövidíthető úgy, hogy a vegetációs időszak végén járjon le.
            
         
               (10)
            
            
               Ez a határozat nem sérti a 91/414/EGK irányelv 6. cikke (2) bekezdésének rendelkezései szerint az ezen hatóanyagoknak a szóban forgó irányelv I. mellékletébe történő felvételére irányuló kérelem benyújtását.
            
         
               (11)
            
            
               Az ebben a határozatban foglalt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az e határozat I. mellékletében felsorolt hatóanyagok nem kerülnek felvételre a 91/414/EGK irányelv I. mellékletébe.
   2. cikk
   A tagállamoknak biztosítaniuk kell, hogy:
   
               a)
            
            
               az I. mellékletben felsorolt hatóanyagokat tartalmazó növényvédő szerek engedélye 2007. december 22-ig visszavonásra kerül;
            
         
               b)
            
            
               az e hatóanyagokat tartalmazó növényvédő szerekre e határozat kihirdetését követően nem adnak ki, illetve nem hosszabbítanak meg engedélyeket.
            
         3. cikk
   (1)   A 2. cikktől eltérve a II. melléklet B. oszlopában felsorolt tagállamok az e melléklet C. oszlopában felsorolt alkalmazásokra legkésőbb 2010. június 30-ig érvényben hagyhatják az e melléklet A. oszlopában felsorolt hatóanyagokat tartalmazó növényvédő szerek engedélyét, amennyiben:
   
               a)
            
            
               biztosítják, hogy az alkalmazás nem jár káros hatással az emberi és állati egészségre, és nem gyakorol elfogadhatatlan hatást a környezetre;
            
         
               b)
            
            
               biztosítják, hogy a forgalomban maradó növényvédő szereket a korlátozott felhasználási feltételeknek megfelelően újracímkézik;
            
         
               c)
            
            
               végrehajtják az összes megfelelő kockázatcsökkentő intézkedést, a lehetséges kockázatok mérséklése érdekében;
            
         
               d)
            
            
               biztosítják, hogy komoly erőfeszítéseket tesznek ezen alkalmazások alternatíváinak kutatása terén.
            
         (2)   Azok a tagállamok, amelyek élnek az (1) bekezdésben említett eltéréssel, minden év december 31-én tájékoztatják a Bizottságot az (1) bekezdés és különösen az a)–d) pont keretében hozott intézkedésekről.
   4. cikk
   A tagállamok által a 91/414/EGK irányelv 4. cikkének (6) bekezdésével összhangban biztosított türelmi idő a lehető legrövidebb legyen.
   A 2. cikkel összhangban visszavont engedélyek vonatkozásában ez az időszak legkésőbb 2008. december 22-én járjon le.
   A 3. cikkel összhangban visszavont engedélyek vonatkozásában ez az időszak legkésőbb 2010. december 31-én járjon le.
   5. cikk
   Ennek a határozatnak a tagállamok a címzettjei.
   
      Kelt Brüsszelben, 2007. június 21-én.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 230., 1991.8.19., 1. o. A legutóbb a 2007/31/EK bizottsági irányelvvel (HL L 140., 2007.6.1., 44. o.) módosított irányelv.
   
      (2)  HL L 168., 2002.6.27., 14. o.
   
      (3)  HL L 379., 2004.12.24., 13. o.
   I. MELLÉKLET
   A 91/414/EGK irányelv I. mellékletében hatóanyagként nem szereplő hatóanyagok jegyzéke
   A.   rész
   2-hidroxietilbutil-szulfid
   2-naftiloxiacetamid
   3-fenil 2-propenal (fahéjaldehid)
   Aminosavak/Gamma amino-vajsav
   Ammónium-karbonát
   Aszfalt
   Kálcium-klorid
   Kálcium-hidroxid
   Kazein
   Kitozán
   Cisz-zeatin
   Citronellaolaj
   Citrusfélék kivonata/Grépfrútkivonat
   Citrusfélék kivonata/Grépfrútmagkivonat
   Fenyőfélék tűlevelének pora
   Daphne (boroszlán)-olaj
   EDTA és sói
   Borsmenta extraktum
   Vöröstölgy, tövises körte-kaktusz, ecetfa, vörös mangrove extraktum
   Zsírsavak/Izovajsav (CAS 79-31-2)
   Zsírsavak/Izovaleriánsav (CAS 503-74-2)
   Zsírsavak/Kálisó-kaprilsav (CAS 124-07-2)
   Zsírsavak/Kálisó- fenyőpulp-gyanta -zsírsav (CAS 61790-12-3)
   Zsírsavak/Valeriánsav
   Folsav
   Hangyasav
   Fokhagymapép
   Zselatin
   Vas pirofoszfát
   Lanolin
   Lecitin
   Tejalbumin
   Mustárpor
   Olein
   Paraffinolaj/(CAS 64741-88-4)
   Paraffinolaj/(CAS 64741-89-5)
   Paraffinolaj/(CAS 64741-97-5)
   Paraffinolaj/(CAS 64742-55-8)
   Paraffinolaj/(CAS 64742-65-0)
   Paraffinolaj/(CAS 8012-95-1)
   Ásványolajok/(CAS 74869-22-0)
   Ásványolajok/(CAS 64742-55-8/64742-57-7)
   Növényi olajok/Olívaolaj
   Növényi olajok/Éterolaj (Eugenol)
   Növényi olajok/Guajakfa-olaj
   Növényi olajok/Fokhagymaolaj
   Növényi olajok/Citromcirokolaj
   Növényi olajok/Narancsolaj
   Növényi olajok/Fenyőolaj
   Növényi olajok/Szójaolaj
   Növényi olajok/Napraforgóolaj
   Növényi olajok/Ylang-ylang olaj
   Sztirol és akrilamid-polimer
   Növényi és állati eredetű rovarriasztó (ízesített)/Élelmiszer minőségű extraktum/Foszforsav és halliszt
   Propolisz
   Szagosított állati vagy növényi eredetű rovarriasztó/Éterolajok
   Szagosított állati vagy növényi eredetű rovarriasztó/Zsírsavak, halolajok
   Szagosított állati vagy növényi eredetű rovarriasztó/Fenyőpulp-gyanta (nyers) (CAS 93571-80-3)
   Nátrium-hidrogén-karbonát
   B.   rész
   1-metoxi-4-propenilbenzol (anetol)
   1-metil-4-izopropilidénciklohex-1-én (terpinolén)
   2-etil-1,6-dioxaspiro (4,4) nonán (chalcogran)
   2-etil-1,6-dioxaspiro (4,4) nonán
   2-metoxipropán-1-ol
   2-metoxipropán-2-ol
   2-metil-3-butén-2-ol
   2-metil-6-metilén-2,7-oktadién-4-ol (ipsdienol)
   2-metil-6-metilén-7-oktén-4-ol (ipsenol)
   2,6,6-trimetilbiciklo[3.1.1]hept-2-én (alfa-pinén)
   4,6,6-trimetilbiciklo[3.1.1]hept-3-enol,((S)-cisz-verbenol)
   3-metil-3-butén-1-ol
   3,7,7-trimetilbiciklo[4.1.0]hept-3-én (3-carene)
   (E)-2-metil-6-metilén-2,7-oktadién-1-ol (myrcenol)
   E-9-dodecén-1-il-acetát
   (8E, 10E)-8,10-dodekadién-1-il-acetát
   (E,Z)-8,10-tetradekadienil
   (E/Z)-9-dodecenilacetát (E/Z)-9-dodecén-1-ol (Z)-11-tetradecén-1-il-acetát
   (IR)-1,3,3-trimetil-4,6-dioxatriciklo[3.3.1.0]nonán (lineatin)
   Metil p-hidroxibenzoát
   p-hidroxibenzoesav
   C.   rész
   Agrobacterium radiobacter K 84
   Bacillus sphaericus
   Bacillus subtilis IBE 711 törzs
   Baculovírus GV
   Neodiprion sertifer nucleopolyhedrovirus
   D.   rész
   Brodifakum
   Klorálóz
   Klórfacinon
   Trikálcium-foszfát
   F.   rész
   Formaldehid
   Glutáraldehid
   HBTA (magas forráspontú kátránysav) fertőtlenítőszerként bejelentve
   Hidrogén-peroxid
   Perecetsav
   Foxim
   Nátrium-p-toluolszulfon-klóramid
   G.   rész
   1,3,5-tir-(2-hidroxietil)-hexahidro-s-triazin
   2-merkaptobenzotiazol
   2-metoxi-5-nitrofenol nátrium só
   3-(3-benziloxikarbonilmetil)-2-benzotiazolinon (benzolinon)
   Biohumusz
   Kumilfenol
   Réz komplex: 8-hidroxikinolin szalicilsavval
   Etándial (Glioxál)
   Flufenzin
   Flumetszulám
   Hexametiléntetramin
   Laktofen
   Jázmonsav
   N-fenil-ftálaminsav
   II. MELLÉKLET
   A 3. cikk (1) bekezdésében említett engedélyek jegyzéke
   
               A. oszlop
            
            
               B. oszlop
            
            
               C. oszlop
            
         
               Hatóanyag
            
            
               Tagállam
            
            
               Alkalmazás
            
         
               Kitozán (A. csoport)
            
            
               Lengyelország
            
            
               Zöldségek és dísznövények
            
         
               Fenyőfélék tűlevelének pora (A. csoport)
            
            
               Lettország
            
            
               Málna, hagyma, répa, káposzta, retek, karórépa és kardvirág
            
         
               Kálcium-klorid (A. csoport)
            
            
               Hollandia
            
            
               Cikóriagyökér
            
         
               Spanyolország
            
            
               Alma és körte
            
         
               Kálcium-hidroxid (A. csoport)
            
            
               Hollandia
            
            
               Gyümölcsöskertek és gyümölcsfa-iskolák
            
         
               Cisz-zeatin (A. csoport)
            
            
               Portugália
            
            
               A növények növekedését serkentő növényi extraktum gabonaféléken, zöldségeken, gyümölcsöskertekben, szőlőskertekben, citrom- és narancsféléken, dísznövényeken és az erdőkben
            
         
               Citrusfélék kivonata/Grépfrútkivonat (A. csoport)
            
            
               Lengyelország
            
            
               Zöldségek, dísznövények, vetőmag-kezelés, beltéri berendezések fertőtlenítése
            
         
               EDTA és sói (A. csoport)
            
            
               Lengyelország
            
            
               Faiskolák fái
            
         
               Borsmenta-extraktum (A. csoport)
            
            
               Lengyelország
            
            
               Vetés előtti vetőmagkezelés
            
         
               Vöröstölgy, tövises körte-kaktusz, ecetfa, vörös mangrove extraktum (A. csoport)
            
            
               Lengyelország
            
            
               Cukorrépa
            
         
               Zsírsavak/Izovaleriánsav (A. csoport)
            
            
               Lengyelország
            
            
               Burgonya, kukorica, gabonafélék és répa
            
         
               Zsírsavak/Izovajsav (A. csoport)
            
            
               Lengyelország
            
            
               Burgonya, kukorica, gabonafélék és répa
            
         
               Zsírsavak/Kálisó-kaprilsav (CAS 124-07-2) (A. csoport)
            
            
               Lengyelország
            
            
               Gyom és moha elleni védekezés kertekben és parkokban
            
         
               Folsav (A. csoport)
            
            
               Spanyolország
            
            
               Gyümölcsöskertek, olajfa, citrom, eper és zöldségek
            
         
               Hangyasav (A. csoport)
            
            
               Hollandia
            
            
               Cikória
            
         
               Fokhagymapép (A. csoport)
            
            
               Lengyelország
            
            
               Zöldségek és dísznövények
            
         
               Lanolin (A. csoport)
            
            
               Szlovák Köztársaság
            
            
               Erdőtelepítések
            
         
               Lecitin (A. csoport)
            
            
               Ausztria
            
            
               Fekete ribiszke és termésükért termesztett zöldségek
            
         
               Németország
            
            
               Dísznövények, gyümölcsöskertek, apró bogyósgyümölcsűek, fűszerek, fűszernövények és zöldségek
            
         
               Paraffinolaj/(CAS 64741-88-4)
            
            
               Lengyelország
            
            
               Vetőburgonya
            
         
               Paraffinolaj/(CAS 8012-95-1)
            
            
               Magyarország
            
            
               Gyümölcsfák, szőlő, paprika, uborka, cukorrépa, dísznövények és bogyósgyümölcsűek
            
         
               Spanyolország
            
            
               Gabonafélék
            
         
               Növényi olajok/Narancsolaj (A. csoport)
            
            
               Lengyelország
            
            
               Fejes saláta
            
         
               Szagosított állati vagy növényi eredetű rovarriasztó/Fenyőpulp-gyanta (nyers) (CAS 93571-80-3) (A. csoport)
            
            
               Litvánia
            
            
               Erdőtelepítések
            
         
               Növényi és állati eredetű rovarriasztó (ízesített)/Élelmiszer minőségű extraktum/Foszforsav és halliszt (A. csoport)
            
            
               Lengyelország
            
            
               Burgonya, répa, gabonafélék, olajrepce, hüvelyesek
            
         
               1-metoxi-4-propenilbenzol (anetol) (B. csoport)
            
            
               Lengyelország
            
            
               Erdőtelepítések
            
         
               Spanyolország
            
            
               Mandula, cseresznye, szilva, alma, dinnye és körte
            
         
               1-metil-4-izopropilidénciklohex-1-én (terpinolén) (B. csoport)
            
            
               Lengyelország
            
            
               Erdőtelepítések
            
         
               2,6,6-trimetilbiciklo[3.1.1]hept-2-én (alfa-pinén) (B. csoport)
            
            
               Lengyelország
            
            
               Erdőtelepítések
            
         
               4,6,6-trimetilbiciklo[3.1.1]hept-3-enol,((S)-cisz-verbenol) (B. csoport)
            
            
               Lengyelország
            
            
               Erdőtelepítések
            
         
               2-etil-1, 6-dioxaspiro (4,4) nonán (chalcogran) (B. csoport)
            
            
               Lengyelország
            
            
               Erdőtelepítések
            
         
               2-metil-3-butén-2-ol (B. csoport)
            
            
               Lengyelország
            
            
               Erdőtelepítések
            
         
               3,7,7-trimetilbiciklo[4.1.0]hept-3-én (3-carene) (B. csoport)
            
            
               Lengyelország
            
            
               Erdőtelepítések
            
         
               (E)-2-metil-6-metilén-2,7-oktadién-1-ol (myrcenol) (B. csoport)
            
            
               Lengyelország
            
            
               Erdőtelepítések
            
         
               2-metil-6-metilén-2, 7-oktadién-4-ol (ipsdienol) (B. csoport)
            
            
               Lengyelország
            
            
               Erdőtelepítések
            
         
               Metil p-hidroxibenzoát (B. csoport)
            
            
               Lengyelország
            
            
               Erdőtelepítések
            
         
               Brodifakum (D. csoport)
            
            
               Németország, Spanyolország
            
            
               Rágcsálóirtó: csak meghatározott módon kiképzett üregben, előre elkészített csalétek formájában használható, kizárólag megfelelő védőfelszereléssel rendelkező, hivatásos felhasználók által
            
         
               Lengyelország
            
            
               Rágcsáló- és vakondirtó: csak meghatározott módon kiképzett üregben, előre elkészített csalétek formájában használható, kizárólag megfelelő védőfelszereléssel rendelkező, hivatásos felhasználók által
            
         
               Klorálóz (D. csoport)
            
            
               Franciaország
            
            
               A varjú- és vakondpopulációk szabályozására alkalmazandó. Kizárólag megfelelő védőfelszereléssel rendelkező, hivatásos felhasználók használhatják. Korlátozott használata megengedett csalétek formájában, amennyiben az a konkrét nemzeti rendelkezés által meghatározott, ellenőrzött feltételek mellett történik
            
         
               Klórfacinon (D. csoport)
            
            
               Franciaország, Németország, Spanyolország
            
            
               Rágcsálóirtó: csak meghatározott módon kiképzett üregben, előre elkészített csalétek formájában használható. Kizárólag megfelelő védőfelszereléssel rendelkező, hivatásos felhasználók használhatják
            
         
               Glutáraldehid (F. csoport)
            
            
               Belgium
            
            
               Kizárólag megfelelő védőfelszereléssel rendelkező, hivatásos felhasználók használhatják. Mezőgazdasági eszközök, szállítóeszközök, üres gombatermesztő telepek, növényi termékek számára fenntartott, üres raktárházak fertőtlenítése
            
         
               Franciaország
            
            
               Kizárólag megfelelő védőfelszereléssel rendelkező, hivatásos felhasználók használhatják. Növényi termékek számára fenntartott, üres raktárházak, illetve mezőgazdasági eszközök fertőtlenítése
            
         
               Lengyelország
            
            
               Kizárólag megfelelő védőfelszereléssel rendelkező, hivatásos felhasználók használhatják. Mezőgazdasági eszközök, szállítóeszközök, növényi termékek számára fenntartott, üres raktárházak, illetve üvegházak fertőtlenítése
            
         
               Hidrogén-peroxid (F. csoport)
            
            
               Franciaország
            
            
               Üvegházak, mezőgazdasági eszközök és öntözőcsatornák fertőtlenítése
            
         
               Hollandia
            
            
               Virághagymák és cikória
            
         
               Egyesült Királyság
            
            
               Virághagymák, burgonyagumók; üvegházak, raktárházak, mezőgazdasági eszközök és berendezések fertőtlenítése
            
         
               Perecetsav (F. csoport)
            
            
               Franciaország
            
            
               Üvegházak, megőgazdasági eszközök és öntözőcsatornák fertőtlenítése
            
         
               Lengyelország
            
            
               Üvegházak, raktárházak, mezőgazdasági eszközök és berendezések fertőtlenítése
            
         
               Hollandia
            
            
               Virághagymák
            
         
               Egyesült Királyság
            
            
               Virághagymák, burgonyagumók; üvegházak, raktárházak, mezőgazdasági eszközök és berendezések fertőtlenítése
            
         
               Foxim
            
            
               Szlovénia
            
            
               Rovarölő (talajban)
            
         
               1,3,5-tir-(2-hidroxietil)-hexahidro-s-triazin (G. csoport)
            
            
               Lengyelország
            
            
               Berendezések, üvegházak, gépek és egyéb mezőgazdasági eszközök
            
         
               Hexametilén-tetramin (G. csoport)
            
            
               Szlovák Köztársaság
            
            
               Erdőtelepítések
            
         
               Biohumusz (G. csoport)
            
            
               Lengyelország
            
            
               Dísznövények és növekedésserkentők
            
         
               Flufenzin (G. csoport)
            
            
               Magyarország
            
            
               Gyümölcsfák, szőlő, bogyósgyümölcsűek, zöldségek és díszfák
            
         
               Etándial (Glioxál) (G. csoport)
            
            
               Lengyelország
            
            
               Kizárólag megfelelő védőfelszereléssel rendelkező, hivatásos felhasználók használhatják. Mezőgazdasági eszközök, szállítóeszközök, üvegházak, illetve növényi termékek számára fenntartott, üres raktárházak fertőtlenítésére.
            
         
               N-fenil-ftálaminsav (G. csoport)
            
            
               Magyarország
            
            
               Zöldségek, napraforgó, szója, lucerna, csillagfürt, bíborhere, repce, rizs, meggy, alma és szőlő